VS000820
Datum: 1987-10-02T01:00:00.000+01:00
datum_sodbe_i_stopnje: 1997-11-26T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe sluha in njihove posledice - poškodbe prsne in trebušne votline in njihove posledice - poškodbe okolčja in stegnenice in njihove posledice
fischer: izredno hudi primeri
odskodnina: 17000000 SIT
opombe: II Ips 306/2000. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

RTV mehanik.

## Škodni dogodek

Poškodovan v prometni nesreči.

## Poškodba

Udarnina, obtolčenina in pretres možganov, izliv krvi in zraka v možgane, zlom baze lobanje, poškodba desnega vidnega živca, poškodba obraznega živca desno, poškodba slušnega živca desno, poškodba povratnega živca levo, rane na glavi in vratu, udarec na desno ramo, rane na desni podlahti in desnem komolcu in izpah desnega kolka. Škoda se približuje katastrofalni.

## Telesne bolečine

3500000 SIT Hude 10 dni, srednje hude 30 dni, lahke 45 dni. Ima bolečine zaradi heterotopnih osifikacij ob desnem kolku, ki bodo predvidoma trajne in se lahko še poslabšajo. Bolečine pri hoji.

#### Hospitalizacija

Dolgotrajno in komplicirano zdravljenje; nelagodje in neprijetni občutki zaradi intubacije in poznejše nošnje kanile v grlu, s katero je imel vsaj 14 mesecev pogoste komplikacije z mašenjem, ranitvijo sluznice in vnetji. Kanilo je moral nositi 18 mesecev. Nelagodni in neprijetni občutki zaradi potrebe po nepremičnem ležanju, zaradi večkrat ponovljenih invazivnih diagnostičnih postopkov in zaradi kirurških posegov zaradi vstavljanja in zamenjavanja kanile v grlu.

#### Ambulantno zdravljenje

Pregledi v ORL ambulanti zaradi menjave kanile; številni dodatni pregledi.

#### Nevšečnosti med zdravljenjem

Zdravljenje je trajalo 2 leti.

## Strah

1500000 SIT Dolgotrajen sekundarni strah, ki zaradi negotovosti v zvezi s slabšo gibljivostjo desnega kolka, povezane z bolečnostjo, tudi po zaključku zdravljenja ni povsem izginil.

## Zmanjšanje življenjske aktivnosti

10000000 SIT 100-odstotni invalid, popolnoma nesposoben za pridobitno delo in znatno omejen v duševni in telesni sferi svojih siceršnjih življenjskih aktivnosti.

## Skaženost

2000000 SIT Paraliza desnega obraznega živca z zgibki, brazgotine na vratu po trahostemiji, skrivenčenost trupa pri hoji, kontrakture v desnem kolku s prikrajšavo desnega spodnjega uda in s posledično šepavostjo.

---

ZOR člen 200, 203